# Euskal Herriko bidaia-gida/Ibilbideak/Altzoko Haundiaren ibilbidea

Munduan Eleizegi Erraldoia, Euskal Herrian Altzoko Handia, eta Altzon Gure Haundie deitu zaio. Migel Joakin Eleizegi Ateaga Altzo Azpiko Ipintza Haundi baserrian jaio zen 1818an. 1830-32 aldera akromegalia eritasuna garatzen hasi zen, hipofisiak hormona gehiegi sortzen ziolako. Kontratuak sinatu eta munduan barrena ibili zuten. Bere garaiko paper eta egunkarietan aipatua izan zen eta erretratuak egin zizkioten.
* Antzokietan harridura sortzen zuen eta ikara ematen.
* Erregina batek mutil ederra zela esan zion.
* Londonen Regent Street-en gora eta behera ibili zen jeneral moduan dotore jantzita, atzetik soldadu multzo batzuela, danbor hots batean!
* Parisen, Susse etxean, igeltsuan sartuta eduki zituen eskuak, moldea egin eta brontzez kopiatzeko.
Migel Joakin Eleizegi 'Altzoko erraldoiaren' jaioterrian ibiliko gara, "Gure Handie" ibilbide zirkular bat egiteko aukera ederra dugu txango hau. Lau informazio panel jarri zituen udalak urtebeteko lanaren ondoren, 2017ko maiatzaren bukaeran ipini ziren panelak. Ibilbidea plazan hasten da, bigarren puntua Eleizegiren jaiotetxea izan zen Ipintza baserria da, hirugarrena Altzo Azpiko eliza, eta frontoiaren parean bukatzen da. Panelen diseinua Juanba Berasategirena da, eta testuak Koldo Izagirrerenak.
* Handiaren erakusketa
* Zinemako Handia

## Ibilbidea

Altzoko herrian zehar ibilbide zirkular txiki bat egiteko aukera ederra dugu txangoa. Migel Joakin Eleizegi 'Altzoko erraldoiaren' jaioterriko plazatik Altzo Azpiko elizara jaitsi eta itzuli plazara. Haundia bizi izan zen Ipintza haundi baserritik pasatuko da. Frontoian dagoen erraldoiaren estatua, eta Altzoko errota ere ikusiko ditugu bidetik.

### Altzoko plaza

Altzora iristeko, Alegiatik abiatuz gero, bi aukera ditugu. Lehena Altzo Behekoa igaro eta Altzo Goikora zuzenean igotzea da; bigarrena, berriz, Alegiatik Amezketara doan bidea hartu eta herritik ateratzean Altzo Goikora doan errepidea hartzea. Herriko plazatik abiatzen da ibilbidea, Batzarremuñon, bertan dagoen Interpretazio Zentroan Handiarekin zerikusia duten elementuak eta Tolosako Topic-ek utzitako bi txotxongilo ikusgai daude. Txapela, aulkia, eskularruak eta oinetako orkoia erreplikak dira; jatorrizkoak, Gipuzkoako Foru Aldiaren jabetzakoak izanik, San Telmo Museoan daude.
* Altzo
* Abiapuntua
* Plaza

### Santa Barbara ermita eta estatua

Plazatik frontoiraino joago gara. Santa Barbarako ermita dago aurreratxoago. Han ikus daitezke tamaina errealeko estatua estatua eta silueta bat frontoi barruan eskalatzeko heldulekuak dituen horma batean. Tamaina errealekoak izanda han egiaztatu daiteke zein handia zen Migel Joakin Eleizegi.
Frontoira heltzean ezkerraldeko bidea hartu behar da baserri batzuen artean Altzo Azpiko elizara jaisteko.
* Santa Barbara
* Tamaina erreala
* Zuhaitz jantzia
* Altzo Azpirantz
* Astoak

### Altzo azpiko eliza

Bidaietatik etortzen zenean, Migel Joakin Eleizegi "Handia" Salbatore elizaren (Altzo Azpi) aurrealdean besoak luzatuz neurtu egiten zuen erretoreak, horman marrak zizelkatuz. Berdin egiten zuen behetik gora ere. Oraindik hortxe daude markak harrian. Bi testamentu egin zituen, eta 1861ean zendu zen. Altzo Azpiko hilerrian lurperatu zuten. Gauza franko esan eta idatzi izan da bere hezurrei buruz, baina inork ez zekien non zeuden, 2020an bertako hilerrian aurkitu ziren arte.
* Altzo Azpia
* Elizan Haundiaren tamainaren markak
* Haundiaren erreferentzia
* Katua
* Elizatik ateratzen

### Altzoko errota

Salbatore elizatik salto bat egin daiteke errotaraino eta itzuli gero elizara.

### Ipintza Haundi baserria

elizako ataritik gora doan bidetik igoko gara eta minutu batzuetan berriro aterako gara errepidera. Errepide zeharkatu eta baserri bat inguratuz laster helduko gara Haundia bizi izan zen Ipintza Haundi baserriraino.Baserria ikus daiteke kanpotik, baita tamaina errealeko beste eskultura bat eta panel informatibo bat ere bai.uhaitzen. Eskultura Juanito Lopek egin zuen 1968an.
Hori ikusita goranszo bidea hartuko dugu zhuhaitzen arteko tunel moduko bate pasako eta laster berriro frontoirano helduko gara eta hasierako herriko plazara.
* Ipintza Haundi baserria
* Ipintza Haundiko kartela eta estatua
* Ibilbideko marka
* Ipintza Haundi baserria

### Altzoko plazaraino berriro

* Etxeberri

## Erreferentziak

* ↑ Altzoko udaletik hartua
* ↑ Txantiloi:Eu «Altzoko Handia, gertuago - Altzo» Tolosaldeko ataria . Noiz kontsultatua: 2020-10-04.